112 



Hjælp, at Carlsbergfondet tre Gange, i 1907, 1909 og 1911, har 

 bevilget mig en Understøttelse, hver Gang paa 500 Kr. Uden 

 denne Hjælp vilde jeg ikke have kunnet udføre Arbejdet med 

 Krikanden (Anas crecca)^ og Spidsanden (Anas acuta), som jeg 

 haaber snart at faa Lejlighed til at meddele nærmere om. 



Men at nævne alle dem, der i Ny og Næ velvilligst har ydet 

 mig en Haandsrækning, vilde paa dette Sted blive for vidtløftigt 

 — Dagspressen maa jeg dog ikke glemme! — jeg kommer til 

 at nøjes med, herved at bede alle og enhver, der har ydet mig 

 Hjælp paa en eller anden Maade, om at modtage min bedste Tak! 



ANVISNING FOR MEDARBEJDERE. 



De Greb, der skal gøres under Mærkningsarbejdet, er noget 

 forskellige efter Fuglens Art og Ringens Størrelse. 



Naar man tager en Stær (Shirniis vulgaris), lader den glide 

 over i venstre Haand og fører dennes fjerde Finger hen under 

 den, sætter Fuglen sig paa Fingeren som paa en Gren. Man 

 trækker nu den ene af Stærens Fødder fra Fingeren og holder 

 Foden fast om Tæerne med Tommel- og Pegefinger, medens 

 Stæren (som det ses paa Billedet Side 113) til Gengæld holder 

 fast paa Mærkerens fjerde Finger med sin anden Fod. Den halv 

 sammenbøjede Aluminiumstrimmel kan derefter tages med Nip- 

 tangen og klemmes sammen om Stærens Mellemfod, idet man 

 passer, at Spidsen af Niptangens Kæber samtidig skyder sig lidt 

 ind over Mærkerens Tommelfinger, saaledes at det bliver den, 

 og ikke Stærens Mellemfod, der bliver klemt, hvis Taget med 

 Tangen skulde glippe. 



Større Fugle maa behandles anderledes. 



Til Mærkere, hvem jeg ikke har kunnet give mundtlig Besked 

 om Mærkningen, har jeg sendt en hlle skriftlig Anvisning; jeg 

 aftrykker her eksempelvis nogle 



Regler for Storkemærkning. 



Storkeejerens Tag behandles saa varsomt som mulig. 



Naar man gaar op ad Stigen, sættes Siden af Fødderne (ikke 

 Fodspidserne) ind mod Taget, for at der ikke skal komme Mærker 

 af Fødderne paa det. 



1 Se Vidensk. Medd. fra naturhist. Forening, 1908, S. 127—139 og D. O. F.s 

 Tidsskrift, III, S. 124. 



